Аруба
Аруба (; ) е бивше (до 2010 г.) задморско владение на Кралство Нидерландия с автономен статут. Площта му е 193 км2. Административен център е град Оранестад.

География 
Аруба е остров в Карибско море, разположен край северното крайбрежие на Венецуела. Той е в състава на Подветрените о-ви, които са част от островната група Малки Антили.

Брегова линия – 68,5 км, максимална надморска височина – 188 м. Климатът е тропичен с леки сезонни вариации. Ландшафтите са формирани предимно от ксерофитни съобщества. Релефът е равнинен – най-висока точка е връх Яманота – 188 м.

История 
 1499 г. – открит от испанския мореплавател Алонсо де Охеда;
 1527 г. – обявен за собственост на Испания;
 1634 г. – завладян от Нидерландия;
 до началото на ХIХ в. – контрол над острова имат последователно няколко европейски страни;
 1816 г. – отново е нидерландски;
 1951 г. – островът получава автономия в рамките на Нидерландски Антили;
 1 януари 1986 г. – Аруба се отделя от Нидерландските Антили и получава самоуправление.

Население 

Населението основно е съставено от антилци (потомци на негри-роби, смесени с нидерланци, испанци и др.) – 92,4%, нидерландци – 2,8%, индианци-кариби – 1,4%, други – 3,4%. Повече от 3/4 от населението живее в градовете.

Икономика 
Икономиката на острова в исторически план се е ръководела от 3 икономически дейности – първоначално – добив на злато, след това през 1926 г. е построена нефтена рафинерия и последните 2 десетилетия са изцяло под влиянието на туризма. Годишно страната е посещавана от почти 1 млн. туристи. Има предприятия на хранително-вкусовата промишленост, за производство на тютюневи изделия и спиртни напитки.
В градовете Ораниестад и Баргадере има кораборемонтни предприятия. Селското стопанство е слабо развито, поради липсата на прясна вода. Култивира се алое за фармацевтични цели.

Административно устройство 
Аруба е част от Кралство Нидерландия с вътрешно самоуправление. Островът се ръководи от губернатор, представител на краля на Нидерландия. Властите са разпределени между парламента и съвета на министрите на острова. Първият отговаря за законодателната власт, а втория за изпълнителната власт. Най-голям град на острова и административен център е Оранестад (около 30 хиляди души).

Източници

Външни препартки 
 Официална интернет страница
 Туризъм в Аруба